C 253/6
RO
Jurnalul Oficial al Uniunii Europene
18.7.2023
Rezumat al Avizului Autorității Europene pentru Protecția Datelor referitor la Propunerea de regulament al Parlamentului European și al Consiliului privind transferul de proceduri în materie penală (2023/C 253/04) (Textul integral al avizului poate fi consultat în limbile engleză, franceză și germană pe site-ul AEPDhttps://edps.europa.eu) La 5 aprilie 2023, Comisia Europeană a emis o Propunere de regulament al Parlamentului European și al Consiliului privind transferul de proceduri în materie penală.
AEPD sprijină pe deplin obiectivul Comisiei de a prevedea norme comune privind transferul procedurilor penale dintr-un stat membru în altul pentru a combate în mod eficient criminalitatea transfrontalieră și pentru a se asigura că statul membru cel mai bine plasat investighează sau urmărește penal o infracțiune.
AEPD salută, de asemenea, clarificarea din propunere potrivit căreia viitorul regulament ar constitui temeiul juridic pentru schimbul de date cu caracter personal între statele membre în scopul transferului de proceduri penale, în conformitate cu articolul 8 și cu articolul 10 litera (a) din Directiva (UE) 2016/680 al Parlamentului European și al Consiliului (1).
AEPD invită în continuare legiuitorul să clarifice rolurile și responsabilitățile autorităților centrale în temeiul prezentei propuneri, precum și trimiterile la cadrul juridic privind protecția datelor.
1.
INTRODUCERE
1.
La 5 aprilie 2023, Comisia Europeană a emis o Propunere de regulament al Parlamentului European și al Consiliului privind transferul de proceduri în materie penală (2) (denumită în continuare „propunerea”).
2.
Obiectivul propunerii este de a adopta un nou instrument privind transferul procedurilor penale între statele membre pentru: (1) îmbunătățirea administrării eficiente și adecvate a justiției în UE; (2) îmbunătățirea respectării drepturilor fundamentale în procesul de transfer al procedurilor penale; (3) îmbunătățirea eficienței și a securității juridice a transferurilor de proceduri penale; (4) permiterea transferurilor de proceduri penale, în cazul în care acestea sunt în interesul justiției, dar nu sunt posibile în prezent între statele membre, și reducerea fenomenului impunității (3).
3.
Această inițiativă a fost inclusă în programul de lucru al Comisiei pentru 2022 (4) și face parte din strategia UE de combatere a criminalității organizate pentru perioada 2021-2025 (5).
4.
Prezentul aviz al AEPD este emis ca răspuns la consultarea sa de către Comisia Europeană din 5 aprilie 2023, în temeiul articolului 42 alineatul (1) din RPDUE (6).
AEPD salută trimiterea la această consultare în considerentul 62 din propunere.
În această privință, AEPD constată, de asemenea, cu satisfacție, că a fost deja consultat anterior în mod informal în temeiul considerentului 60 din RPDUE.
(1) Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Decizieicadru 2008/977/JAI a Consiliului (JO L 119, 4.5.2016, p. 89).
(2) COM(2023) 185 final.
(3) Vezi pagina 3 din expunerea de motive.
(4) https://commission.europa.eu/system/files/2023-01/cwp2022_en.pdf (5) Comunicarea Comisiei referitoare la Strategia UE de combatere a criminalității organizate 2021-2025, COM(2021) 170 final.
(6) Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr.
45/2001 și a Deciziei nr.
1247/2002/CE (JO L 295, 21.11.2018, p. 39).